Юлин Бучко

Висша музична школа Осєк Период твореня1983—2010.Жанрипросвита, култура, компонованєПохованиу Миклошевцох, Горватска
Юлин Бучко (*4. марец 1958—†13. фебруар 2011), наставнїк у музичней школи, музични редактор у радию, роботнїк у култури и композитор.

 Биоґрафия 
Юлин Бучко народзени 4. марца 1958. року у Миклошевцох у Горватскей. Оцец Михал и мац Мария народзена Голик. Юлин мал старшу шестру Агнету. Юлин Бучко закончел основну школу у Миклошевцох, а штредню польопривредну школу закончел у Илоку. Алє, польопривредни фах го нє прицаговал. Любов ґу музики була моцнєйша, та ше уписал до Висшей музичней школи у Осєку. Так, место польопривредного фаховца, Юлин Бучко постал наставнїк музики. Робел як наставнїк музики у музичней школи при Културним центру у Вуковаре.

Юлин Бучко з двох малженствох мал сина Бориса и два дзивчата, Гелену и Ану. На шицки дзеци пренєсол любов ґу музики.

Воєни обставини на подручу Вуковара дзеведзешатих рокох прервали роботу школи, а Юлин Бучко пошол на дочасну роботу до Нємецкей, же би обезпечел голєм елементарну еґзистенцию своєй штирочленей фамилиї. Кед ше воєни обставини змирели, Юлин ше врацел до Вуковару, алє тераз на роботне место музичного редактора у Горватским радио Вуковаре. 

Нажаль, воєни обставини охабели пошлїдки и на його здравю, та 2009. року мушел пойсц до инвалидскей пензиї. Як пензионер Юлин Бучко пожил ище два роки. Умар у Вуковаре 13. фебруара 2011, а поховани є 15. фебруара 2011. року у Миклошевцох.

Юлин Бучко почал компоновац музику 1985. року на тексти Дюри Папгаргаї и на тексти своєй шестри Агнети Бучко-Папгаргаї, а опробовал ше и на текстох Мирона Колошняя и Олени Фейса.

 Композициї 
+У народним духуРокКомпозицияАвтор текста1985.Дунаю, рикоАгнета Бучко1986.Моя калїнаАгнета Бучко1987.Била голубкаАгнета Бучко1988. Дує витрикСилво Ерделї1989.Чарни очка пошли спацОлена Фейса1990.То любов булаАгнета Бучко1992.Били конїДюра Папгаргаї2006. Сримски гудакБорис и Юлин Бучко2007.СцихаАгнета Бучко-Папгаргаї2008.Шипшина, тарчинаАгнета Бучко-Папгаргаї  

+У забавним духуРокКомпозицияАвтор текста1983.Твой смуток и мнє швичку палїДюра Папгаргаї1984.Точни часДюра Папгаргаї1987.Любел сомДюра Папгаргаї1988.ЛадїАгнета Бучко1989.ПридзАгнета Бучко1990.Дзивочко милаАгнета Бучко 

+ЧЕРВЕНЕ ПУПЧЕРокКомпозицияАвтор текста1986.Лєм по модиДюра Папгаргаї1987.Хованє єдней жабиДюра Папгаргаї1988.Нє за дзециАгнета Бучко-Папгаргаї1989.Ту мам очкоМирон Колошняї1989.Волай меМирон Колошняї

+Ружова заградкаРокКомпозицияАвтор текста1990.Писнї сонАгнета Бучко 1990.ВипровадзаняАгнета Бучко 1991. Уцихнї шерцоАгнета Бучко 2007. Ми, дзивчатаАгнета Бучко 2008.НєзабудкаАгнета Бучко-Папгаргаї2009.Кед сом ишлаАгнета Бучко-Папгаргаї2010.Червена ружичкаАгнета Бучко-Папгаргаї

 Литература 

 Вонкашнї вязи 
 Юлин Бучко, биоґрафия и список авторских композицийох. Червена ружа 1962-2011, Том II, б. 488
 Нови Руски Народни Шпиванки З Ружовей заградки (2)

Катеґория:Руснаци у Горватскей
Катеґория:Горватска
Катеґория:Композиторе
Катеґория:Наставнїки
Катеґория:Дїяче у култури
Катеґория:4. марец
Катеґория:Народзени 1958
Катеґория:13. фебруар
Катеґория:Умарли 2011